title: Решение на Комисията от 5 ноември 2003 година за изменение на Решение 2001/528/ЕО за създаване на Европейски комитет по ценни книжаТекст от значение за ЕИП.

text:
               06/ 07

               BG

               Официален вестник на Европейския съюз

               54

         32004D0008

               L 003/33

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА КОМИСИЯТА

   от 5 ноември 2003 година
   за изменение на Решение 2001/528/ЕО за създаване на Европейски комитет по ценни книжа
   (текст от значение за ЕИП)
   (2004/8/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като има предвид, че:

               (1)

               През месец юни 2001 г. Комисията прие Решения 2001/527/EО (1) и 2001/528/EО (2) за създаване, съответно, на Европейски комитет на регулаторите на ценни книжа и на Европейски комитет по ценни книжа.

               (2)

               Решение 2001/528/EО създаде Европейския комитет по ценните книжа в качеството му на консултативен орган. Съгласно Директива 2003/6/ЕО на Европейския парламент и на Съвета от 28 януари 2003 г. относно търговията с вътрешна информация и манипулирането на пазара (пазарна злоупотреба) (3) Европейският комитет по ценни книжа може да действа като регулаторен комитет по смисъла на Решение 1999/468/EО на Съвета от 28 юни 1999 г. относно установяването на процедурите за упражняване на изпълнителните правомощия, предоставени на Комисията (4).

               (3)

               В своите Резолюции от 5 февруари 2002 г. и от 21 ноември 2002 г. Европейският парламент одобри четиристепенната регулаторна рамка, препоръчана в заключителния доклад на Комитета на мъдреците относно регламентирането на европейските пазари по ценни книжа и призова за разширяване на някои аспекти от този доклад по отношение на банковия и застрахователния сектори, при условие че е налице ясно задължение на Съвета да гарантира подходящ институционален баланс.

               (4)

               На 3 декември 2002 г. Съветът покани Комисията да предприеме действия, за да се прехвърлят на вече създадените структури в сферата на ценните книжа настоящите функции и правомощия, предоставени на Комитета за връзка ПКИПЦК (предприятия за колективно инвестиране в прехвърляеми ценни книжа), създаден по силата на Директива 85/611/ЕИО на Съвета от 20 декември 1985 г. относно координирането на законовите, подзаконовите и административните разпоредби относно предприятията за колективно инвестиране в прехвърлими ценни книжа (ПКИПЦК) (5), последно изменена с Директива 2001/108/ЕО на Европейския парламент и на Съвета (6).

               (5)

               Комисията предложи директива на Европейския парламент и на Съвета за изменение, inter alia, на Директива 85/611/ЕИО, с която да се заличат функциите на Комитета за връзка ПКИПЦК по член 53 от тази директива и да се прехвърлят функциите му, предвидени в член 53а на същата директива, на Европейския комитет по ценни книжа.

               (6)

               Подобно изменение изисква съответно и едновременно изменение на правомощията на Европейския комитет по ценни книжа, така както са определени в член 2 от Решение 2001/528/ЕО,

         РЕШИ:
   Член 1
   Решение 2001/528/ЕО се изменя, както следва:

               Член 2 се заменя от следното:

                  „Член 2
                  Задачата на Комитета е да консултира Комисията относно въпроси от политиката, както и относно проекти за предложения, които Комисията би могла да приеме в областта на ценните книжа, включително относно предприятия за колективно инвестиране в прехвърлими ценни книжа (ПКИПЦК).“

         Член 2
   Настоящото решение влиза в сила в деня на влизане в сила на която и да е директива за изменение на функциите на Комитета за връзка ПКИПЦК с цел те да бъдат прехвърлени на Европейския комитет по ценни книжа.

      Съставено в Брюксел на 5 ноември 2003 година.

            За Комисията

         Frederik BOLKESTEIN

            Член на Комисията

      (1)  ОВ L 191, 13.7.2001 г., стр. 43.

      (2)  ОВ L 191, 13.7.2001 г., стр. 45.

      (3)  ОВ L 96, 12.4.2003 г., стр. 16.

      (4)  ОВ L 184, 17.7.1999 г., стр. 23.

      (5)  ОВ L 375, 31.12.1985 г., стр. 3.

      (6)  ОВ L 41, 13.2.2002 г., стр. 35.


title: Решение на Комисията от 13 декември 2012 година за изменение на Решение 2007/134/ЕО за създаване на Европейски научноизследователски съвет

text:
               14.12.2012

               BG

               Официален вестник на Европейския съюз

               C 385/10

         РЕШЕНИЕ НА КОМИСИЯТА
   от 13 декември 2012 година
   за изменение на Решение 2007/134/ЕО за създаване на Европейски научноизследователски съвет
   2012/C 385/06
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 1982/2006/ЕО на Европейския парламент и на Съвета от 18 декември 2006 г. относно Седмата рамкова програма на Европейската общност за научни изследвания, технологично развитие и демонстрационни дейности (2007—2013 г.) (1), и по-специално членове 2 и 3 от него,
   като взе предвид Решение 2006/972/ЕО на Съвета от 19 декември 2006 г. относно специалната програма „Идеи“ за изпълнение на Седмата рамкова програма на Европейската общност за научни изследвания, технологично развитие и демонстрационни дейности (2), и по-специално член 4, параграфи 2 и 3 от него,
   като има предвид, че:

               (1)

               С Решение 2007/134/ЕО от 2 февруари 2007 г. за създаване на Европейски научноизследователски съвет (3) Комисията създаде Европейския научноизследователски съвет (наричан по-долу „ЕНС“) като средство за изпълнение на специалната програма „Идеи“. ЕНС се състои от независим научен съвет, подпомаган от специализирана структура за изпълнение, и е предвиден да съществува до 31 декември 2013 г.

               (2)

               Научният съвет се състои от учени, инженери и представители на академичните среди с висока репутация, назначени от Комисията и действащи в качеството си на частни лица, независими в своята работа. Той е съставен от 22-ма членове и действа в съответствие с мандата, предвиден в член 3 от Решение 2007/134/ЕО.

               (3)

               С Решение 2009/357/ЕО от 27 април 2009 г. за изменение на Решение 2007/134/ЕО за създаване на Европейски научноизследователски съвет (4) Комисията замени 3-ма членове, които бяха подали оставка. С Решение 2011/12/ЕС от 12 януари 2011 г. за изменение на Решение 2007/134/ЕО за създаване на Европейски научноизследователски съвет (5) Комисията замени 7 членове след края на техния мандат.

               (4)

               Мандатът на 10 от членовете на научния съвет изтича на 1 февруари и 26 април 2013 г. и съществува необходимост от поетапно подновяване на членовете на Научния съвет.

               (5)

               Поетапното подновяване на Научния съвет следва да се извърши в съответствие с разпоредбите на член 4, параграф 6 и член 4, параграф 7 от Решение 2007/134/ЕО, които измежду другото гласят, че членовете се назначават за мандат от четири години с възможност за еднократно подновяване въз основа на ротационна система, която да гарантира приемствеността на работата на научния съвет и че даден член може да бъде назначен за период, по-кратък от максималния мандат, за да се позволи поетапна ротация на членовете.

               (6)

               Съгласно член 4, параграф 4 от Решение 2007/134/ЕО бъдещи членове се назначават от Комисията въз основа на факторите и критериите, изложени в приложение 1 към посоченото решение, и след независима и прозрачна процедура за тяхното определяне, договорена с научния съвет, включваща допитване до научната общност и доклад до Европейския парламент и до Съвета. За тази цел бе учреден постоянен комитет на високо равнище за определяне на членове на Научния съвет, който се състои от независими експерти и е под формата на експертна група, чиито възнаграждения се плащат от оперативния бюджет на специалната програма „Идеи“. Комитетът отправи препоръки за поетапното обновяване на членовете на научния съвет, които бяха приети.

               (7)

               Съгласно член 4, параграф 4 от Решение 2007/134/ЕО назначаването на бъдещи членове се публикува в съответствие с Регламент (ЕО) № 45/2001 (6).

               (8)

               Решение 2007/134/ЕО следва да бъде съответно изменено,

         РЕШИ:
   Член 1
   Приложение II към Решение 2007/134/ЕО се заменя с текста в приложението към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 13 декември 2012 година.

            За Комисията

         Máire GEOGHEGAN-QUINN

            Член на Комисията

      (1)  ОВ L 412, 30.12.2006 г., стр. 1.

      (2)  ОВ L 54, 22.2.2007 г., стр. 81.

      (3)  ОВ L 57, 24.2.2007 г., стр. 14.

      (4)  ОВ L 110, 1.5.2009 г., стр. 37.

      (5)  ОВ L 9, 13.1.2011 г., стр. 5.

      (6)  ОВ L 8, 12.1.2001 г., стр. 1.


title: Решение на Съвета от 23 януари 2017 година за назначаване на член на Научния и технически комитет

text:
               27.1.2017

               BG

               Официален вестник на Европейския съюз

               C 27/10

         РЕШЕНИЕ НА СЪВЕТА
   от 23 януари 2017 година
   за назначаване на член на Научния и технически комитет
   (2017/C 27/07)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност за атомна енергия, и по-специално член 134, параграф 2 от него;
   като взе предвид становището на Европейската комисия,
   като има предвид, че:

               (1)

               С Решение 2013/412/Евратом (1) Съветът назначи членовете на Научния и технически комитет („комитетът“) за периода от 25 юли 2013 г. до 24 юли 2018 г.

               (2)

               В резултат от оставката на г-н Frank-Peter WEISS се освободи мястото на един член на комитета. Поради това следва да се назначи нов член за остатъка от мандата на г-н Frank-Peter WEISS,

         ПРИЕ НАСТОЯЩОТО РЕШЕНИЕ:
   Член 1
   Г-н Uwe STOLL се назначава за член на Научния и технически комитет до 24 юли 2018 г.
   Член 2
   Настоящото решение влиза в сила в деня на приемането му.

      Съставено в Брюксел на 23 януари 2017 година.

            За Съвета

            Председател

         R. GALDES

      (1)  Решение 2013/412/Евратом на Съвета от 22 юли 2013 г. за подновяване на членския състав на Научния и технически комитет и за отмяна на Решение от 13 ноември 2012 г. за назначаване на членовете на Научния и технически комитет (ОВ L 205, 1.8.2013 г., стр. 11).


title: Решение 2006/475/ОВППС на Съвета от 12 юни 2006 година за сключване на Споразумение между Европейския съюз и Република Габон относно статута на силите, ръководени от Европейския съюз в Република Габон

text:
Важна правна забележка

|

32006D0475

Официален вестник n° L 187 , 08/07/2006 стр. 0042 - 0042 Официален вестник n° L 076 , 16/03/2007 стр. 0036 - 0036

		20060612Решение 2006/475/ОВППС на Съветаот 12 юни 2006 годиназа сключване на Споразумение между Европейския съюз и Република Габон относно статута на силите, ръководени от Европейския съюз в Република ГабонСЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 24 от него,като взе предвид препоръката на председателството,като има предвид, че:(1) На 25 април 2006 г. Съветът за сигурност на Организацията на обединените нации прие Резолюция 1671 (2006), с която се разрешава временното разполагане на сили на Европейския съюз (EUFOR RD Congo) в подкрепа на МООНК през периода, обхващащ изборите в Демократична република Конго. В допълнение Съветът за сигурност на Организацията на обединените нации поиска всички държави — членки на Организацията на обединените нации, особено намиращите се в съседство на Демократична република Конго, да предоставят необходимата подкрепа за улесняване на бързото разполагане на EUFOR RD Congo, и по-специално да осигурят свободното, безпрепятствено и експедитивно придвижване към Демократична република Конго на техния персонал, съоръжения, муниции, запаси и други стоки, включително транспортни средства и резервни части, предназначени за специално и официално ползване.(2) На 27 април 2006 г. Съветът прие Съвместно действие 2006/319/ОВППС относно военната операция на Европейския съюз в подкрепа на Мисията на Организацията на обединените нации в Демократична република Конго (МООНК) по време на изборите [1] (Операция EUFOR RD Congo).(3) По молба на генералния секретар/върховния представител (ГС/ВП) от 27 април 2006 г., в писмо от 18 май 2006 г. правителството на Република Габон даде съгласието си за настаняване на сили, ръководени от ЕС, на територията на Република Габон за целите на операцията.(4) След упълномощаване от Съвета на 23 май 2005 г., в съответствие с член 24 от Договора за Европейския съюз, председателството, подпомагано от ГС/ВП, договори Споразумение между Европейския съюз и Република Габон относно статута на силите, ръководени от Европейския съюз в Република Габон.(5) Споразумението следва да бъде одобрено,РЕШИ:Член 1Споразумението между Европейския съюз и Република Габон относно статуса на силите, ръководени от Европейския съюз в Република Габон, се одобрява от името на Европейския съюз.Текстът на споразумението е приложен към настоящото решение.Член 2Председателят на Съвета е упълномощен да посочи лицето, оправомощено да подпише споразумението, за да обвърже Европейския съюз.Член 3Настоящото решение влиза в сила в деня на приемането му.Член 4Настоящото решение се публикува в Официален вестник на Европейския съюз.Съставено в Люксембург на 12 юни 2006 година.За СъветаПредседателJ. Pröll[1] ОВ L 116, 29.4.2006 г., стр. 98.--------------------------------------------------


title: Решение № 1150/2007/ЕО на Европейския парламент и на Съвета от 25 септември 2007 година за създаване на специалната програма Превенция на наркотиците и информация за тях за периода 2007—2013 г. като част от общата програма Основни права и правосъдие

text:
               3.10.2007

               BG

               Официален вестник на Европейския съюз

               L 257/23

      РЕШЕНИЕ № 1150/2007/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 25 септември 2007 година
   за създаване на специалната програма „Превенция на наркотиците и информация за тях“ за периода 2007—2013 г. като част от общата програма „Основни права и правосъдие“
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 152 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   като взеха предвид становището на Комитета на регионите (2),
   в съответствие с процедурата, предвидена в член 251 от Договора (3),
   като имат предвид, че:

               (1)

               Съгласно Договора, при дефинирането и изпълнението на всички политики и дейности на Общността следва да се осигури високо ниво на човешко здраве. Изисква се дейностите на Общността да включват принос за постигането на високо ниво на здравна защита.

               (2)

               Дейностите на Общността следва да допълват националните политики, насочени към подобряване на общественото здраве, премахване на източниците на опасност за човешкото здраве и намаляване на вредите за здравето, свързани с наркотична зависимост, включително политики за осигуряване на информация и превенция.

               (3)

               Предвид това, че според изследванията заболеваемостта и смъртността, свързани с наркотичната зависимост, засягат значим брой европейски граждани, вредата за здравето, свързана с наркотичната зависимост, представлява голям проблем за общественото здраве.

               (4)

               Информацията, предоставена от Комисията на Съвета и на Европейския парламент, в която се съобщават резултатите от окончателната оценка на Стратегията на ЕС в областта на наркотиците и Плана за действие по отношение на наркотиците (2000—2004 г.), посочва необходимостта от редовно включване на гражданското общество във формулирането на политиките на ЕС в областта на наркотиците.

               (5)

               Решение № 1786/2002/ЕО на Европейския парламент и на Съвета от 23 септември 2002 г. за приемане на програма за действие на Общността в областта на общественото здраве (2003—2008 г.) (4) включва разработването на стратегии и мерки относно наркотичната зависимост като един от важните решаващи фактори за здравето, свързани с начина на живот.

               (6)

               В Препоръка 2003/488/ЕО от 18 юни 2003 г. относно превенцията и намаляване вредите за здравето, свързани с наркотичната зависимост (5), Съветът препоръча на държавите-членки да си поставят като цел, свързана с общественото здраве, превенцията на наркотичната зависимост и намаляването на свързаните с нея рискове, и съответно да разработят и приложат цялостни стратегии.

               (7)

               През декември 2004 г. Европейският съвет одобри Стратегията на ЕС в областта на наркотиците 2005—2012 г., която обхваща всички дейности на Европейския съюз, свързани с наркотиците и определя основни цели. Тези цели включват постигането на високо ниво на здравна защита, благополучие и социално единство чрез предотвратяване и намаляване на употребата на наркотици, наркотичната зависимост и вредите за здравето и обществото, свързани с наркотиците.

               (8)

               Съветът прие Плана за действие на ЕС по отношение на наркотиците (2005—2008 г.) (6) като важно средство за превръщане на Стратегията на ЕС в областта на наркотиците за периода 2005—2012 г. в конкретни действия. Крайната цел на Плана за действие е значително да ограничи разпространението на употребата на наркотици сред населението и да намали обществените вреди и здравни щети, предизвикани от употребата и търговията с незаконни наркотици.

               (9)

               Специфичната програма „Превенция и информация за наркотиците“, приета с настоящото решение (наричана по-нататък „програмата“), е насочена към изпълнение на целите, набелязани в Стратегията на ЕС в областта на наркотиците за периода 2005—2012 г. и Плана за действие на ЕС по отношение на наркотиците за периода 2005—2008 г. и 2009—2012 г., чрез подкрепа за проекти, целящи предотвратяване на употребата на наркотици, включително посредством дейности, насочени към намаляване на вредите, свързани с наркотиците, и към разработване на методи за лечение, отчитащи най-модерните научни знания.

               (10)

               Важно и необходимо е да се отчетат сериозните непосредствени и дългосрочни последици от наркотиците върху здравното, психологическото и социалното развитие, както и върху равните възможности на засегнатите индивиди, семейства и общности, както и да се отчетат високите социални и икономически разходи за обществото като цяло.

               (11)

               Специално внимание следва да се обърне на превенцията на употребата на наркотици сред младите хора, които са най-уязвимата част от населението. Основното предизвикателство, свързано с превенцията, е да се насърчават младите хора да възприемат здравословен начин на живот.

               (12)

               Европейската общност може да обогатява дейностите, които се предприемат от държавите-членки в областта на превенцията на наркотиците и информацията, включително лечението и намаляването на вредите, свързани с наркотиците, като допълва тези дейности и насърчава активното сътрудничество.

               (13)

               В съответствие с член 7, параграф 3 от Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (7), Европейският парламент следва да бъде информиран от Комисията за работата на комитета относно изпълнението на настоящата програма. По-специално, Европейският парламент следва да получи проекта на годишна програма, когато е представен пред управителен комитет. В допълнение, Европейският парламент следва да получи резултатите от гласуването и протоколи в обобщена форма от заседанията на този комитет.

               (14)

               Допълването на дейностите с техническия опит на Европейския център за мониторинг на наркотиците и наркоманиите (наричан по-нататък „Центърът“) следва да се осигури чрез използването на разработените в Центъра методологии и оптимални практики, както и чрез ангажирането му в изготвянето на годишната работна програма.

               (15)

               Тъй като целите на настоящото решение не могат, поради необходимостта от обмен на информация на общностно равнище и от разпространение на добрите практики в рамките на Общността, да бъдат постигнати в достатъчна степен от държавите-членки и могат следователно, поради необходимостта от координиран и мултидисциплинарен подход и поради мащаба и въздействието на програмата, да бъдат постигнати по-добре на общностно равнище, Общността може да приеме мерки в съответствие с принципа на субсидиарността, установен в член 5 от Договора. В съответствие с принципа на пропорционалността, така както е установен в цитирания член, настоящото решение не надвишава необходимото за постигането на тези цели.

               (16)

               Съзнавайки колко е важно да се спази принципът на прозрачността по отношение на финансирането от страна на Общността, Комисията следва да предостави насоки, с които да гарантира, че органът, неправителствената организация, международната организация или друг орган, получаващи безвъзмезден заем по линия на програмата, ще отчетат правилно получената подкрепа.

               (17)

               Настоящото решение определя за целия срок на програмата финансов пакет, който представлява главна отправна точка за бюджетния орган по смисъла на точка 37 от Междуинституционалното споразумение от 17 май 2006 г. между Европейския парламент, Съвета и Комисията относно бюджетната дисциплина и доброто финансово управление (8) за бюджетния орган през годишната бюджетна процедура.

               (18)

               Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим към общия бюджет на Европейски общности (9) (наричан по-нататък „Финансовия регламент“) и Регламент (ЕО, Евратом) № 2342/2002 от 23 декември 2002 г. на Комисията за установяване на подробни правила за прилагането на Регламент (ЕО, Евратом) № 1605/2002 на Съвета (10), гарантиращи финансовите интереси на Общността, се прилагат, като се съблюдават принципите за опростеност и последователност при избора на бюджетни инструменти, за ограничаване на броя на случаите, при които Комисията запазва пряка отговорност за тяхното прилагане и управление, и за необходимата пропорционалност между обема на ресурсите и административната тежест, свързана с тяхното изразходване.

               (19)

               Подходящи мерки следва да се вземат и за предотвратяване на нередности и измами, както следва да се предприемат и необходимите стъпки за възстановяване на изгубени, неоснователно изплатени или използвани не по предназначение средства, в съответствие с Регламент (ЕО, Евратом) № 2988/95 на Съвета от 18 декември 1995 г. относно защитата на финансовите интереси на Европейските общности (11), Регламент (Евратом, ЕО) № 2185/96 на Съвета от 11 ноември 1996 г. относно контрола и проверките на място, извършвани от Комисията за защита на финансовите интереси на Европейските общности срещу измами и други нередности (12) и Регламент (ЕО) № 1073/1999 на Европейския парламент и на Съвета от 25 май 1999 г. относно разследванията, провеждани от Европейската служба за борба с измамите (OLAF) (13).

               (20)

               Финансовият регламент се нуждае от основен акт, който да регламентира оперативните безвъзмездни средства.

               (21)

               Мерките, необходими за прилагането на настоящото решение, следва да бъдат приети в съответствие с Решение 1999/468/ЕО, като се прави разграничение между мерките, към които се прилага процедурата на управление, и тези, към които се прилага процедурата на консултиране, като в определени случаи, с оглед повишаване на ефективността, е по-подходяща процедурата на консултиране.

               (22)

               За да осигури ефективно и навременно изпълнение на програмата, настоящото решение следва да се прилага от 1 януари 2007 г.,

         РЕШИХА:
   Член 1
   Създаване и обхват на програмата
   1.   С настоящото решение се създава специална програма „Превенция на наркотиците и информация за тях“ (наричана по-нататък „Програмата“) като част от общата програма „Основни права и правосъдие“, с цел да допринася за осигуряване на високо ниво на защита на човешкото здраве и за намаляване на вредите за здравето, свързани с наркотиците.
   2.   Програмата обхваща периода от 1 януари 2007 г. до 31 декември 2013 г.
   Член 2
   Общи цели
   Програмата има следните общи цели:

               а)

               да предотвратява и намалява употребата на наркотици, наркотичната зависимост и вредите, свързани с наркотиците;

               б)

               да допринася за подобряване на информацията относно употребата на наркотици; и

               в)

               да подкрепя изпълнението на Стратегията на ЕС в областта на наркотиците.

         Член 3
   Конкретни цели
   В програмата са заложени следните конкретни цели:

               а)

               да се развиват транснационални дейности с оглед:

                           i)

                           създаване на междудисциплинарни мрежи;

                           ii)

                           гарантиране на разширяването на базата от познания, обмена на информация, както и установяването и разпространението на добри практики, включително посредством обучение, учебни посещения и размяна на служители;

                           iii)

                           повишаване на осведомеността относно здравните и социалните проблеми, предизвикани от употребата на наркотици, и насърчаване на открит диалог с цел повишаване на знанията за наркотиците като явление; и

                           iv)

                           подкрепяне на мерки, целящи предотвратяване на употребата на наркотици, включително и чрез работа, насочена към намаляване на вредите, свързани с наркотиците, и прилагане на методи на лечение, вземащи предвид най-модерните научни познания;

               б)

               включване на гражданското общество в изпълнението и развиването на Стратегията на ЕС в областта на наркотиците и плановете за действие на ЕС по отношение на наркотиците; и

               в)

               провеждане на мониторинг, изпълнение и оценка на изпълнението на конкретни дейности в рамките на плановете за действие по отношение на наркотиците за периода 2005—2008 г. и 2009—2012 г. Европейският парламент е ангажиран в процеса на оценка посредством участие в Ръководната група за оценка, създадена от Комисията.

         Член 4
   Дейности
   С оглед следване на общите и конкретни цели, изложени в членове 2 и 3, програмата подкрепя следните видове дейности при условията, които са определени в годишната работна програма, посочена в член 9, параграф 2:

               а)

               конкретни дейности, предприети от Комисията, като проучвания и изследвания, проучвания и изследване на общественото мнение, разработване на индикатори и съвместни методологии, събиране, разработка и разпространение на статистически данни, семинари, конференции и срещи на експерти, организиране на обществени кампании и мероприятия, разработка и поддържане на интернет сайтове, подготовка и разпространение на информационни материали, подкрепа и ръководство на мрежи от национални експерти, дейности по анализ, мониторинг и оценка;

               б)

               конкретни транснационални проекти от интерес за Общността, представени поне от две държави-членки или поне от една държава-членка и една друга държава, която може да е в процес на присъединяване или страна-кандидатка, при условията, определени в годишната работна програма; или

               в)

               дейностите на неправителствени организации или други образувания, преследващи цели от общоевропейски интерес, свързани с общите цели на програмата, при условията, определени в годишната работна програма.

         Член 5
   Участие
   Следните страни могат да участват в дейностите по програмата:

               а)

               страните-членки на ЕАСТ, които са страни по Споразумението за ЕИП, съгласно разпоредбите на това споразумение; и

               б)

               страните-кандидатки и страните от Западните Балкани, включени в процеса на стабилизиране и асоцииране в съответствие с условията, заложени в споразуменията за асоцииране или техните допълнителни протоколи, отнасящи се за участие в програми на Общността, които са сключени или предстои да бъдат сключени с тези страни.

         Страни-кандидатки, които не участват в програмата, могат да бъдат привлечени с проекти, когато това би допринесло за тяхната подготовка за присъединяване, или трети страни, които не участват в програмата, когато това е благоприятно за целите на проектите.
   Член 6
   Целеви групи
   1.   Програмата е насочена към всички групи, които работят пряко или непряко с наркотиците като явление.
   2.   По отношение на наркотиците младите хора, жените, уязвимите групи и хората, живеещи в социално онеправдани райони, се разглеждат като рискови групи и следва да се идентифицират като целеви групи. Други целеви групи включват учителите и педагозите, социалните работници, местните и националните органи на властта, медицинският и парамедицинският персонал, персоналът на съдилищата, правоохранителните органи и органите в системата за изпълнение на наказанията, неправителствените организации, профсъюзите и религиозните общности.
   Член 7
   Достъп до програмата
   До настоящата програма имат достъп обществените или частните организации и институции (местните органи на властта от съответното ниво, университетските факултети и изследователските центрове), които работят в областта на информацията за и превенцията на употребата на наркотици, включително намаляването и лечението на вреди, свързани с наркотиците.
   Образувания и организации със стопанска цел имат достъп до безвъзмездно отпуснати помощи по програмата само при сътрудничество с организации с нестопанска цел или държавни организации.
   Член 8
   Видове интервенция
   1.   Финансирането от Общността може да приеме следните законни форми:

               а)

               безвъзмездни средства; или

               б)

               договори за обществени поръчки.

         2.   Безвъзмездни средства от Общността се предоставят след отправянето на покани за представяне на предложения, с изключение на надлежно обосновани, изключителни случаи, съгласно предвиденото във Финансовия регламент, под формата на оперативни безвъзмездни средства и безвъзмездни средства за дейности.
   Годишните работни програми посочват минималния размер на годишните разходи, предвидени за безвъзмездни средства, и максималния размер на съфинансирането.
   3.   Освен това се предвиждат разходи за придружаващи мерки чрез договори за обществени поръчки, в който случай средствата от Общността покриват закупуването на стоки и услуги. Те покриват inter alia разходите за информация и комуникация, подготовка, изпълнение, мониторинг, проверка и оценка на проекти, политики, програми и законодателство.
   Член 9
   Изпълнителни мерки
   1.   Комисията предоставя финансовата подкрепа от страна на Общността в съответствие с Финансовия регламент.
   2.   За да осъществи програмата, Комисията приема, в рамките на общите цели, изложени в член 2, годишна работна програма, съобразена с техническия опит на Центъра. Програмата набелязва конкретните цели и тематични приоритети, описва придружителните мерки, посочени в член 8 и, ако е необходимо, съдържа списък на други дейности.
   Първата годишната работна програма се приема до 23 януари 2008 г.
   3.   Годишната работна програма се приема в съответствие с процедурата по управление, посочена в член 10, параграф 3.
   4.   При процедурите по оценяване и по предоставяне на безвъзмездни средства за дейности се вземат предвид, inter alia, следните критерии:

               а)

               съответствие на предложеното действие с годишната работна програма, с целите, посочени в членове 2 и 3, и с видовете мерки, посочени в член 4;

               б)

               качеството на предложеното действие по отношение техния замисъл, организация, представяне и очаквани резултати;

               в)

               сумата, поискана за финансиране от страна на Общността, и нейната целесъобразност спрямо очакваните резултати; и

               г)

               въздействието на очакваните резултати върху целите, определени в членове 2 и 3, и върху действията, посочени в член 4.

         5.   Молбите за оперативни безвъзмездни средства, посочени в член 4, буква в), се преценяват в светлината на:

               а)

               съответствието им с целите на програмата;

               б)

               качеството на планираните дейности;

               в)

               потенциалните допълнителни ползи от тези дейности за обществеността;

               г)

               географското и социалното въздействие на осъществяваните дейности;

               д)

               степента на участие на граждани в организацията на съответните образувания;

               е)

               съотношението между разходите и ползите по отношение на предложената дейност.

         6.   Решенията относно предложените дейности, посочени в член 4, буква а), се приемат от Комисията в съответствие с процедурата по управление, посочена в член 10, параграф 3. Решенията относно проектите и дейностите, посочени в член 4, букви б) и в) съответно, се приемат от Комисията в съответствие с процедурата на консултиране, посочена в член 10, параграф 2.
   Решенията относно молби за безвъзмездни средства, свързани с образувания или организации със стопанска цел, се приемат от Комисията в съответствие с процедурата за управление, посочена в член 10, параграф 3.
   Член 10
   Комитет
   1.   Комисията се подпомага от комитет.
   2.   Когато се прави позоваване на настоящия параграф, се прилагат членове 3 и 7 от Решение 1999/468/ЕО, като се вземат предвид разпоредбите на член 8 от него.
   3.   Когато се прави позоваване на настоящия параграф, се прилагат членове 4 и 7 от Решение 1999/468/ЕО, като се вземат предвид разпоредбите на член 8 от него.
   Срокът, предвиден в член 4, параграф 3 от Решение 1999/468/ЕО, се определя на три месеца.
   Член 11
   Взаимно допълване
   1.   Търсят се синергия и взаимно допълване с други инструменти на Общността, по-специално с общата програма „Сигурност и гарантиране на свободите“, 7-та Рамкова програма за научноизследователска и развойна дейност, както и Програмата на Общността за общественото здраве. Гарантира се взаимно допълване с методологията и най-добрите практики, разработени от Центъра, по-специално по отношение на статистическия елемент на информацията за наркотиците.
   2.   Програмата може да обменя ресурси с други инструменти на Общността, по-специално с общите програми „Сигурност и гарантиране на свободите“, „Солидарност и управление на миграционните потоци“ и 7-та Рамкова програма за научноизследователска и развойна дейност, с цел осъществяване на дейности, отговарящи на целите на всички тези програми.
   3.   Дейностите, финансирани по настоящото решение, не могат да получават финансова подкрепа за същата цел от други финансови инструменти на Общността. Комисията изисква от бенефициерите на програмата да ѝ предоставят информация за финансирането, получено от общия бюджет на Европейския съюз и от други източници, както и информация за текущи молби за финансиране.
   Член 12
   Бюджетни ресурси
   1.   Финансовият пакет, заделен за изпълнението на настоящото решение, считано от 1 януари 2007 г. до 31 декември 2013 г., е в размер на 21 350 000 EUR.
   2.   Бюджетните ресурси, определени за предвидените в програмата дейности, се вписват в годишните бюджетни кредити на общия бюджет на Европейския съюз. Наличните годишни бюджетни кредити се одобряват от бюджетния орган в границите на финансовата рамка.
   Член 13
   Мониторинг
   1.   Комисията осигурява представянето от бенефициера на технически и финансови доклади за напредъка на работата по всяка дейност, финансирана от програмата, а до три месеца след завършване на дейността се подава и окончателен доклад. Комисията определя формата и съдържанието на докладите.
   2.   Комисията следи договорите и споразуменията, произтичащи от изпълнението на програмата, да предвиждат, по-специално, наблюдение и финансов контрол от Комисията (или от упълномощен от нея представител), ако е необходимо посредством проверки на място, включително извадкови проверки, и одити от Сметната палата.
   3.   В срок от пет години след последното плащане, свързано с дадена дейност, Комисията изисква от бенефициерите на финансова подкрепа да съхраняват на разположение на Комисията всички оправдателни документи, отнасящи се до разходите за тази дейност.
   4.   На базата на резултатите от докладите и проверките на място, посочени в параграфи 1 и 2, Комисията, ако е необходимо, коригира размера или условията на отпускане на първоначално одобрената финансовата подкрепа, както и графика на плащанията, когато е необходимо.
   5.   Комисията предприема всякакви други стъпки, необходими за проверка доколко финансираните дейности са осъществени надлежно и в съответствие с разпоредбите на настоящото решение и на Финансовия регламент.
   Член 14
   Защита на финансовите интереси на Общността
   1.   Комисията осигурява защитата на финансовите интереси на Общността при осъществяването на дейности, финансирани по настоящото решение, чрез прилагането на превантивни мерки против измама, корупция и всякакви други незаконни дейности, посредством ефективни проверки и чрез възстановяване на неоснователно изплатените суми и, ако се открият нередности, чрез ефективни и съразмерни санкции с възпиращ ефект, съгласно регламенти (ЕО, Евратом) № 2988/95, (Евратом, ЕО) № 2185/96 и (ЕО) № 1073/1999.
   2.   За дейности на Общността, финансирани по настоящото решение, се прилагат регламенти (ЕО, Евратом) № 2988/95 и (Евратом, ЕО) № 2185/96 по отношение на всяко нарушение на разпоредбите на общностното право, включително нарушения на договорно задължение, предвидено на основание на програмата, които са резултат от действие или бездействие на икономически субект, който е ощетил или би могъл да ощети общия бюджет на Европейския съюз или бюджети, управлявани от Общностите, чрез неоправдани разходи.
   3.   Комисията намалява, спира или възстановява размера на отпуснатата финансова подкрепа по дадена дейност, ако открие нередности, включително неспазване на разпоредбите на настоящото решение или на индивидуалното решение, договор или споразумение, с които се отпуска въпросната финансова подкрепа, или ако се окаже, че без да е потърсено одобрението на Комисията, дейността е била подложена на промяна, която противоречи на естеството или на условията за изпълнение на проекта.
   4.   Ако крайният срок не бъде спазен или постигнатият напредък при осъществяване на дейността оправдава само част от предоставената финансова подкрепа, Комисията изисква от бенефициера да ѝ представи обяснения в рамките на определен срок. Ако бенефициерът не даде задоволителен отговор, Комисията може да анулира изплащането на останалата финансова подкрепа и да поиска възстановяване на вече отпуснатите суми.
   5.   Комисията следи всяко неоснователно плащане да се възстановява на Комисията. Върху всички суми, които не са възстановени своевременно според условията, посочени във Финансовия регламент, се начисляват лихви.
   Член 15
   Оценка
   1.   Програмата се подлага на редовен мониторинг, целящ да следи изпълнението на дейностите, извършвани по нея.
   2.   Комисията обезпечава редовна, независима и външна оценка на програмата.
   3.   Комисията предоставя на Европейския парламент и на Съвета:

               а)

               годишна презентация относно изпълнението на програмата;

               б)

               междинен доклад за оценка на получените резултати и за изпълнението на програмата от гледна точка на качествените и количествените ѝ аспекти не по-късно от 31 март 2011 г.;

               в)

               съобщение за продължаване на програмата не по-късно от 30 август 2012 г.; и

               г)

                  ex post доклад за оценка не по-късно от 31 декември 2014 г.

         Член 16
   Публикуване на проекти
   Всяка година Комисията публикува списъка с проектите, финансирани по програмата, с кратко описание на всеки проект.
   Член 17
   Прозрачност
   Комисията определя насоки за осигуряване на прозрачност на финансирането, отпуснато по силата на настоящото решение.
   Член 18
   Влизане в сила
   Настоящото решение влиза в сила на двадесетия ден след публикуването му в Официален вестник на Европейския съюз.
   То се прилага от 1 януари 2007 г., с изключение на член 9, параграфи 2 и 3 и член 10, параграф 3, които се прилагат от датата на влизане в сила на настоящото решение.

      Съставено в Страсбург на 25 септември 2007 година.

            За Европейския парламент

            Председател

         H.-G. PÖTTERING

            За Съвета

            Председател

         M. LOBO ANTUNES

      (1)  ОВ C 69, 21.3.2006 г., стр. 1.

      (2)  ОВ C 192, 16.8.2006 г., стр. 25.

      (3)  Становище на Европейския парламент от 14 декември 2006 г. (все още непубликувано в Официален вестник), Обща позиция на Съвета от 23 юли 2007 г. (все още непубликувана в Официален вестник) и Позиция на Европейския парламент от 6 септември 2007 г. (все още непубликувана в Официален вестник).

      (4)  ОВ L 271, 9.10.2002 г., стр. 1. Решение, изменено с Решение № 786/2004/ЕО (ОВ L 138, 30.4.2004 г., стр. 7).

      (5)  ОВ L 165, 3.7.2003 г., стр. 31.

      (6)  ОВ C 168, 8.7.2005 г., стр. 1.

      (7)  ОВ L 184, 17.7.1999 г., стр. 23. Решение, последно изменено с Решение 2006/512/ЕО (ОВ L 200, 22.7.2006 г., стр. 11).

      (8)  ОВ C 139, 14.6.2006 г., стр. 1.

      (9)  ОВ L 248, 16.9.2002 г., стр. 1. Регламент, последно изменен с Регламент (ЕО, Евратом) № 1995/2006 (ОВ L 390, 30.12.2006 г., стр. 1).

      (10)  ОВ L 357, 31.12.2002 г., стр. 1. Регламент, последно изменен с Регламент (ЕО, Евратом) № 478/2007 (ОВ L 111, 28.4.2007 г., стр. 13).

      (11)  ОВ L 312, 23.12.1995 г., стр. 1.

      (12)  ОВ L 292, 15.11.1996 г., стр. 2.

      (13)  ОВ L 136, 31.5.1999 г., стр. 1.


title: Решение (ЕС, Евратом) 2015/1701 на Европейския парламент от 29 април 2015 година относно освобождаването от отговорност във връзка с изпълнението на бюджета на Европейското съвместно предприятие за ITER и развитието на термоядрената енергия за финансовата 2013 година

text:
               30.9.2015

               BG

               Официален вестник на Европейския съюз

               L 255/393

      РЕШЕНИЕ (ЕС, ЕВРАТОМ) 2015/1701 НА ЕВРОПЕЙСКИЯ ПАРЛАМЕНТ
      от 29 април 2015 година
      относно освобождаването от отговорност във връзка с изпълнението на бюджета на Европейското съвместно предприятие за ITER и развитието на термоядрената енергия за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Съвместното предприятие за ITER и развитието на термоядрената енергия за финансовата 2013 година,

                  —

                  като взе предвид доклада на Сметната палата относно годишните отчети на Съвместното предприятие за ITER и развитието на термоядрената енергия за финансовата 2013 година, придружен от отговорите на съвместното предприятие (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година съгласно член 287 от Договора за функционирането на Европейския съюз,

                  —

                  като взе предвид препоръката на Съвета от 17 февруари 2015 г. относно освобождаването от отговорност на съвместното предприятие във връзка с изпълнението на бюджета за финансовата 2013 година (05306/2015 — C8-0049/2015),

                  —

                  като взе предвид член 319 от Договора за функционирането на Европейския съюз,

                  —

                  като взе предвид член 106а от Договора за създаване на Европейската общност за атомна енергия,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

                  —

                  като взе предвид Решение 2007/198/Евратом на Съвета от 27 март 2007 г. за създаване на Европейско съвместно предприятие за „ITER“ и развитието на термоядрената енергия и за предоставяне на предимства на същото (5), и по-специално член 5, параграф 3 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7),

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол (A8-0108/2015),

         1.

            Освобождава от отговорност директора на Европейското съвместно предприятие за ITER и развитието на термоядрената енергия във връзка с изпълнението на бюджета на съвместното предприятие за финансовата 2013 година.

         2.

            Представя своите забележки в резолюцията по-долу.

         3.

            Възлага на своя председател да предаде настоящото решение, както и резолюцията, която е неразделна част от него, на директора на Европейското съвместно предприятие за ITER и развитието на термоядрената енергия, на Съвета, Комисията и Сметната палата и да осигури публикуването им в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 452, 16.12.2014 г., стр. 44.

         (2)  ОВ C 452, 16.12.2014 г., стр. 45.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 90, 30.3.2007 г., стр. 58.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: Решение на Съвета от 29 март 1977 година за прилагане на Решение 77/270/Евратом, с което се упълномощава Комисията да предоставя заеми по Евратом с цел подпомагане финансирането на атомни електроцентрали

text:
Важна правна забележка

|

31977D0271

Официален вестник n° L 088 , 06/04/1977 стр. 0011 - 0011 специално гръцко издание: глава 10 том 1 стр. 0121  специално испанско издание: глава 12 том 3 стр. 0026  специално португалско издание глава 12 том 3 стр. 0026  специално финландско издание: глава 10 том 1 стр. 0013  специално шведско издание: глава 10 том 1 стр. 0013  специално чешко издание глава 10 том 001 стр. 6  - 6 специално испанско издание глава 10 том 001 стр. 6  - 6 специално унгарско издание глава 10 том 001 стр. 6  - 6 специално литвийско издание глава 10 том 001 стр. 6  - 6 LV.ES глава 10 том 001 стр. 6  - 6 MT.ES глава 10 том 001 стр. 6  - 6 PL.ES глава 10 том 001 стр. 6  - 6 SK.ES глава 10 том 001 стр. 6  - 6 специално словенско издание глава 10 том 001 стр. 6  - 6

		19770329Решение на Съветаот 29 март 1977 годиназа прилагане на Решение 77/270/Евратом, с което се упълномощава Комисията да предоставя заеми по Евратом с цел подпомагане финансирането на атомни електроцентрали(77/271/Евратом)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност за атомна енергия,като взе предвид Решение 77/270/Евратом на Съвета от 29 март 1977 г. за упълномощаване на Комисията да предоставя заеми по Евратом с цел подпомагане финансирането на атомни електроцентрали [1], и по-специално член 1 от него,като има предвид, че определеният максимален размер на заемите, които Комисията е упълномощена да предоставя от името на Европейската общност за атомна енергия, е 500 милиона европейски разчетни единици;като има предвид, че Комисията следва да информира Съвета, когато общата сума на сключените сделки достигне 300 милиона европейски разчетни единици, така че Съветът може да реши, в светлината на придобития опит, да определи нов максимален размер на заемните средства.РЕШИ:Член единственЗаемните средства, предвидени в член 1 от Решение 77/270/Евратом, могат да бъдат договорирани в размер, чиято обща стойност не надвишава 500 милиона европейски разчетни единици; европейската разчетна единица е определена в Решение 75/250/ЕИО [2].Когато общата сума на сключените сделки достигне 300 милиона европейски разчетни единици, Комисията информира Съвета, който във възможно най-кратък срок единодушно взема решение относно определянето на нов общ размер на заемните средства.Съставено в Брюксел на 29 март 1977 година.За СъветаПредседателT. Benn[1] ОВ L 88, 6.4.1977 г., стр. 9.[2] ОВ L 104, 24.4.1975 г., стр. 35.--------------------------------------------------


title: Решение (ЕС, Евратом) 2017/1543 на Представителите на правителствата на държавите членки от 6 септември 2017 година за назначаване на съдия в Общия съд

text:
               14.9.2017

               BG

               Официален вестник на Европейския съюз

               L 236/22

         РЕШЕНИЕ (ЕС, Евратом) 2017/1543 НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ ЧЛЕНКИ
   от 6 септември 2017 година
   за назначаване на съдия в Общия съд
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ — ЧЛЕНКИ НА ЕВРОПЕЙСКИЯ СЪЮЗ,
   като взеха предвид Договора за Европейския съюз, и по-специално член 19 от него,
   като взеха предвид Договора за функционирането на Европейския съюз, и по-специално членове 254 и 255 от него,
   като взеха предвид Договора за създаване на Европейската общност за атомна енергия, и по-специално член 106а, параграф 1 от него,
   като имат предвид, че:

               (1)

               В член 48 от Протокол № 3 относно статута на Съда на Европейския съюз, изменен с Регламент (ЕС, Евратом) 2015/2422 на Европейския парламент и на Съвета (1), е предвидено, че считано от 1 септември 2016 г. Общият съд се състои от четиридесет и седем съдии. В член 2, буква б) от посочения регламент се определя продължителността на мандата на седемте допълнителни съдии, така че краят на мандата им да съвпада с частичните обновявания на състава на Общия съд, които предстоят на 1 септември 2019 г. и 1 септември 2022 г.

               (2)

               Във връзка с това за длъжността допълнителен съдия в Общия съд беше предложена кандидатурата на г-н Geert DE BAERE.

               (3)

               Комитетът, създаден съгласно член 255 от Договора за функционирането на Европейския съюз, даде становище относно способността на г-н Geert DE BAERE да изпълнява функциите на съдия в Общия съд.

               (4)

               Г-н Geert DE BAERE следва да бъде назначен за периода от датата на влизане в сила на настоящото решение до 31 август 2022 г.,

         ПРИЕХА НАСТОЯЩОТО РЕШЕНИЕ:
   Член 1
   Г-н Geert DE BAERE се назначава за съдия в Общия съд за периода от датата на влизане в сила на настоящото решение до 31 август 2022 г.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 6 септември 2017 година.

            Председател

         K. TAEL

      (1)  Регламент (ЕС, Евратом) 2015/2422 на Европейския парламент и на Съвета от 16 декември 2015 г. за изменение на Протокол № 3 относно статута на Съда на Европейския съюз (ОВ L 341, 24.12.2015 г., стр. 14).


title: 2012/594/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на бюджета на Евроюст за финансовата 2010 година

text:
               17.10.2012

               BG

               Официален вестник на Европейския съюз

               L 286/267

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на бюджета на Евроюст за финансовата 2010 година
   (2012/594/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Евроюст за финансовата 2010 година,

               —

               като взе предвид доклада на Сметната палата относно окончателните годишни отчети на Евроюст за финансовата 2010 година, придружен от отговорите на Евроюст (1),

               —

               като взе предвид препоръката на Съвета от 21 февруари 2012 г. (06083/2012 – C7- 0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Решение на Съвета 2002/187/ПВР от 28 февруари 2002 година за създаване на Евроюст с оглед засилване на борбата срещу сериозната престъпност (3), и по-специално член 36 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0128/2012),

               1.

               Освобождава от отговорност административния директор на Евроюст във връзка с изпълнението на бюджета на Евроюст за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на административния директор на Евроюст, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 140.

      (2)  ОВ L 248, 16.9.2002 г., стр. 1.

      (3)  ОВ L 63, 6.3.2002 г., стр. 1.

      (4)  ОВ L 357, 31.12.2002 г., стр. 72.
   ПРИЛОЖЕНИЕ

      ПРЕПОРЪКИ НА ЕВРОПЕЙСКИЯ ПАРЛАМЕНТ ОТ ПРЕДХОДНИ ГОДИНИ

               Евроюст

               2006

               2007

               2008

               2009

               Изпълнение

               n.a.

               липсата на показатели, слабостите в измерването на удовлетворението на потребителите и липсата на съгласуваност между бюджета и работната програма затрудняват извършването на оценка на резултатите от дейността на Евроюст

               призовава Агенцията да информира органа по освобождаване от отговорност за ключовите показатели за изпълнението и тяхната връзка с нейните цели, бюджет и работна програма

               Пренос на бюджетни кредити

               принципите на ежегодност и специфичност не са стриктно спазени; управлението на бюджета показва висок брой трансфери на бюджетни кредити между бюджетни редове и в много случаи оправдателната документация не е достатъчно подробна

               принципът на ежегодност не е стриктно спазен: високо равнище на пренесените бюджетни кредити и слабости в планирането и мониторинга (бюджет: 18 900 000 евро; бюджетни кредити: 18 000 000 евро; пренос: 5 200 000 евро)

                           —

                           принципът на ежегодност не е стриктно спазен: равнището на бюджетните кредити, които са пренесени от предходната година и впоследствие са освободени (1 000 000 EUR или 25 % от пренесените бюджетни кредити), е високо

                           —

                           призовава Комисията да поддържа на възможно най-ниско равнище паричните средства в наличност на Евроюст; Евроюст разполага трайно с висок размер на парични средства в наличност (декември 2008 г.: 4 612 878,47 EUR)

                           —

                           Сметната палата няма коментари относно равнището на преносите и освобождаването на бюджетни кредити за 2009 г.

                           —

                           призовава Агенцията да информира органа по освобождаване от отговорност за мерките, предприети с цел избягване на пренасянето на бюджетни кредити, тъй като това беше постоянна тема по време на предходните процедури по освобождаване от отговорност

               Процедури за възлагане на обществени поръчки

               слабости в процедурите за възлагане на обществени поръчки

               слабости в процедурите за възлагане на обществени поръчки, както и през предходните две години (т.е. Агенцията е продължила действието на съществуващите договори, което е в нарушение на правилата)

               слабости в процедурите за възлагане на обществени поръчки, както и през предходните три години: в повечето случаи на възлагане на обществени поръчки не е извършвана предварителна оценка на пазарната стойност преди стартирането на процедурата; слабости по отношение на контрола върху договорите и планирането на процедурите за възлагане на обществени поръчки; призовава Агенцията да информира органа по освобождаване от отговорност относно плана за преодоляване на тази ситуация

               приветства Агенцията за установяването на мерки за оценка на пазарната стойност на съответните продукти/услуги преди стартирането на процедура за възлагане на обществени поръчки; счита, че тази инициатива е важна практика, която трябва да бъде последвана и от други агенции; в допълнение приветства годишния план за обществени поръчки на Агенцията за 2009 г., който значително помогна на отделите и службите на Агенцията в управлението на техните тръжни процедури; счита, че тези инициативи подобряват насоките и контрола от страна на разпоредителя с бюджетни кредити

               Човешки ресурси

               n.a.

                           —

                           слабости в процедурите по набиране на персонал

                           —

                           намаляване на процента на незаетите длъжности от 34 % в края на 2007 г. до 25 % в края на 2008 г.

                           —

                           слабости в планирането на набирането на персонал

                           —

                           слабости в планирането и провеждането на процедурите за набиране на персонал: 26 % от длъжностите са все още незаети

                           —

                           Евроюст не е спазил принципа на специфичност

                           —

                           призовава Агенцията да информира органа по освобождаване от отговорност за своята нова процедура за набиране на персонал

                           —

                           Сметната палата констатира слабости в планирането и провеждането на процедурите за набиране на персонал (24 % от длъжностите остават незаети)

                           —

                           призовава Агенцията да изготви цялостен план за действие за набирането на персонал, за да намали значително процента на незаетите длъжности, и да информира органа по освобождаване от отговорност за това

                           —

                           призовава Агенцията да намали броя на срочно наетите служители до броя, препоръчан от службата за вътрешен одит

                           —

                           изразява загриженост във връзка със забележката на Сметната палата, че от шест длъжности на средно управленско ниво в Агенцията три са запълнени временно от „изпълняващи длъжността“ служители

               Вътрешен одит

               n.a.

               n.a.

               призовава Агенцията да изпълни 26-те препоръки на Службата за вътрешен одит; призовава Агенцията да изпълни незабавно следните препоръки по отношение на управлението на човешките ресурси: да изготви краткосрочен план за запълване на свободните към момента работни места; да промени организацията на отдела за човешки ресурси; да намали броя на срочно наетите служители; да укрепи процедурата за набиране на персонал; да приеме правилата за прилагане във връзка с развитието на кариерата; да гарантира независимостта на членовете на комисията за подбор, както и да гарантира правилното прилагане на процедурите за възлагане на обществени поръчки

               призовава Агенцията да информира органа по освобождаване от отговорност за причините за забавянето в изпълнението на препоръките, отправени от службата за вътрешен одит на 31 декември 2008 г., и да предприеме незабавни действия за подобряване на процедурата за набиране на персонал, намаляване на броя на срочно наетите служители, преструктуриране на отдела за човешки ресурси, разработване на план за управление на човешките ресурси, засилване на мониторинга на дейността в областта на човешките ресурси и преглед на съдържанието на регистъра на изключенията

          ---documentbreak---

               17.10.2012

               BG

               Официален вестник на Европейския съюз

               L 286/268

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2012 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Евроюст за финансовата 2010 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Евроюст за финансовата 2010 година,

               —

               като взе предвид доклада на Сметната палата относно окончателните годишни отчети на Евроюст за финансовата 2010 година, придружен от отговорите на Евроюст (1),

               —

               като взе предвид препоръката на Съвета от 21 февруари 2012 г. (06083/2012 – C7- 0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Решение на Съвета 2002/187/ПВР от 28 февруари 2002 година за създаване на Евроюст с оглед засилване на борбата срещу сериозната престъпност (3), и по-специално член 36 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0128/2012),

               A.

               като има предвид декларацията на Сметната палата, че е получила достатъчна увереност, че годишните отчети на Евроюст за финансовата 2010 година са надеждни и че свързаните с тях операции са законосъобразни и редовни;

               Б.

               като има предвид, че на 10 май 2011 г. Парламентът освободи административния директор на Евроюст от отговорност във връзка с изпълнението на бюджета на Агенцията за финансовата 2009 година (5) и в резолюцията, придружаваща решението за освобождаване от отговорност, Парламентът, наред с другото:

                           —

                           призовава Агенцията да информира органа по освобождаване от отговорност за мерките, предприети с цел избягване на пренасянето на бюджетни кредити,

                           —

                           изрази загриженост поради факта, че Сметната палата отново констатира слабости в планирането и провеждането на процедурите за набиране на персонал; по-точно констатира, че процентът на незаетите длъжности е все още твърде висок (24 %), макар и по-нисък в сравнение с 2008 (26 %) и 2007 г. (33 %),

                           —

                           призова Агенцията да предприеме незабавни действия за подобряване на процедурата за набиране на персонал, намаляване на броя на срочно наетите служители, преструктуриране на отдела за човешки ресурси, разработване на план за управление на човешките ресурси, засилване на мониторинга на дейността в областта на човешките ресурси и преглед на съдържанието на регистъра на изключенията;

               В.

               като има предвид, че бюджетът на Агенцията за финансовата 2010 година е 32 300 000 EUR, което представлява увеличение от 14,5 % спрямо финансовата 2009 година;

               Г.

               като има предвид, че вноската на Съюза в бюджета на Агенцията за 2010 г. е 30 163 220 EUR в сравнение с 24 799 400 EUR през 2009 г. (6), което представлява увеличение от 21,62 %,

      Бюджетно и финансово управление

               1.

               Отбелязва, че съгласно годишния доклад за дейността Агенцията е изпълнила 97,8 % от своите бюджетни кредити за поети задължения от оперативния бюджет през 2010 г.; отбелязва по-специално, че в сравнение с 2009 г. изпълнението на бюджета е нараснало със:

                           —

                           18,6 % по дял 1 (Разходи за персонал),

                           —

                           6 % по дял 2 (Администрация),

                           —

                           34 % по дял 3 (Оперативни разходи).

               2.

               Отбелязва, че на Агенцията са предоставени 2 159 000 EUR от Комисията за участието в програмите в областта на наказателното правосъдие (съвместни екипи за разследване) и че тя е получила 95 % от тази сума през 2010 г.

      Трансфери и пренос на бюджетни кредити

               3.

               Въз основа на годишния доклад за дейността констатира, че през 2010 г. са извършени шест бюджетни трансфера.

               4.

               Констатира от годишния доклад за дейността, че автоматично пренесените бюджетни кредити за поети задължения (с изключение на безвъзмездните средства) са се увеличили от 16 % през 2009 г. до 20 % през 2010 г. с общо 6 100 000 EUR през 2010 г.

               5.

               Призовава Агенцията да информира органа по освобождаване от отговорност за мерките, предприети с цел избягване на пренасянето на бюджетни кредити; изразява особена загриженост относно прекомерните преноси по дял III, които възлизат на 38 % от общия бюджет за дял III, и подчертава, че Сметната палата подчертава този недостатък от няколко години.

               6.

               Изразява съжаление във връзка с високото ниво на пренесените към 2011 г. оперативни разходи; отбелязва отговора на Агенцията, че това се дължи основно на проекта за разглеждане на организационната структура, новата компютърна инфраструктура и разходите за обработка на данните; приветства мерките, които Агенцията ще предприеме през 2012 г., и особено изготвянето на конкретни планове за възлагане на обществени поръчки за всеки отдел; призовава Агенцията да въведе тези мерки незабавно; приветства уверенията, че необходимите разрешения и ангажименти във връзка с възлагането на обществени поръчки ще бъдат дадени възможно най-рано през годината, и призовава Агенцията да спази тези уверения.

      Процедури за възлагане на обществени поръчки

               7.

               Въз основа на годишния доклад за дейността отбелязва, че през 2010 г. са приключени девет открити процедури, седем процедури на договаряне, три междуинституционални процедури и една съвместна процедура с международна организация и в резултат от тях са подписани 29 нови договора.

               8.

               Признава забележките на Сметната палата, че в един случай комисията за оценка на офертите не е приложила корекционните коефициенти, публикувани в тръжните условия; поради тази причина призовава Агенцията да предотврати други подобни грешки и да гарантира, че стандартите за качество на процедурите, които се използват при търговете, се спазват.

      Регистър на изключенията

               9.

               Въз основа на годишния доклад за дейността констатира, че през 2010 г. в регистъра на изключенията са регистрирани шест нови решения за изключения, от които четири касаят въпроси в областта на бюджета, финансите и обществените поръчки и две — въпроси в областта на човешките ресурси.

               10.

               Отбелязва по-конкретно, че четирите изключения във връзка с въпросите в областта на бюджета, финансите и обществените поръчки са свързани съответно със:

                           —

                           делегирането на правото за извършване на трансфери съгласно член 23, параграф 1 от Финансовия регламент на Евроюст,

                           —

                           член 75 от Финансовия регламент на Евроюст и отпускането на безвъзмездни средства от Евроюст (Европейска съдебна мрежа) и фактът, че срокът на изключението изтече на 31 декември 2010 г.,

                           —

                           удължаването на договор, който е трябвало да бъде прекратен, в резултат на което на 27 декември 2010 г. се стигна до подписването на нов договор след провеждането на тръжна процедура,

                           —

                           увеличението на заделената сума в решение за възлагане от 2008 г. (през 2008 г.);

                     призовава Агенцията да информира органа по освобождаване от отговорност относно статута на двете изключения, които все още са валидни в края на 2010 г.

               11.

               Отбелязва, че двете изключения във връзка с въпросите в областта на човешките ресурси са свързани със:

                           —

                           удължаването на назначението на служител, за да може той да продължи да заема временно длъжността началник отдел,

                           —

                           временното преместване на служител в интерес на службата по член 7 от Правилника за длъжностните лица;

                     въз основа на твърдението на Агенцията отбелязва, че двата случая са приключили на 15 октомври 2010 г.

      Човешки ресурси (ЧР)

               12.

               Изразява загриженост поради факта, че Сметната палата отново констатира слабости в провеждането на процедурите за набиране на персонал; по-точно констатира, че процентът на незаетите длъжности е все още висок (13 %), макар и по-нисък в сравнение с 2009 (24 %), 2008 (26 %) и 2007 г. (33 %); съответно призовава Агенцията да изготви цялостен план за действие за набирането на персонал, за да намали значително процента на незаетите длъжности, и да информира органа по освобождаване от отговорност за това.

               13.

               Признава забележката на Сметната палата, че, въпреки че набирането на персонал не може да се извършва на базата на списъци с одобрени кандидати с изтекъл срок на действие, през 2010 г. е назначен служител въз основа на списък, чийто срок е изтекъл през януари 2009 г. и чието удължаване не е прието; призовава Агенцията да гарантира, че всички решения относно набирането на персонал са адекватно документирани, за да се избегнат подобни ситуации в бъдеще.

               14.

               Изразява съжаление поради този факт и призовава Агенцията да следи внимателно валидността на всички списъци с одобрени кандидати за назначение, за да предотврати подобни грешки в бъдеще; приветства отговора на Агенцията, че назначенията от списък с одобрени кандидати ще се провеждат единствено след проверка на уместността на конкретните назначения.

               15.

               Призовава Агенцията да прекрати тези практики и да спазва правилата за набиране на персонал.

               16.

               Изразява съжаление поради факта, че комисията за оценка на офертите не е приложила корекционните коефициенти, публикувани в тръжните условия; приветства предоставената от Агенцията информация, че са предприети мерки, които включват предоставянето на административния директор на цялата документация относно съществената и търговската оценка за всяка обществена поръчка преди възлагането на договора; приветства поетия от Агенцията ангажимент за честни, прозрачни и точни процедури по възлагане на обществени поръчки, което ще допринесе за финансовото доверие в организацията, и призовава Агенцията да предприеме мерки, за да гарантира напълно изпълнението на този ангажимент.

      Изпълнение

      Преглед на организационната структура

               17.

               Въз основа на годишния доклад за дейността отбелязва, че прегледът на организационната структура, който започна през 2009 г., продължи през 2010 г. и че е изготвено предложение за многогодишния план за политиката относно персонала за периода 2012—2014 г., както и щатните разписания за 2011 и 2012 г.; отбелязва също, че до края на 2010 г. консултантска фирма е представила подробен план за фазата на изпълнение, който впоследствие е обсъден и одобрен от колегиалния орган на Агенцията.

      Финансово отчитане и анализ

               18.

               Отбелязва твърдението в годишния доклад за дейността на Агенцията, че нейният отдел за бюджет, финанси и обществени поръчки е въвел подобрен метод на финансово отчитане и анализ на равнището на отдела; разбира, че понастоящем началниците на отдели получават пълна информация за своите разходи и поети ангажименти по бюджетни редове и че информацията се представя ежемесечно и на всеки три месеца, като се осигурява съпоставка с бюджета за годината и за предходната година, по месеци и общо.

               19.

               Счита, че последователното прилагане на този метод би трябвало да доведе до по-добро бюджетно и финансово управление; призовава Агенцията да информира органа по освобождаване от отговорност за конкретните резултати вследствие на прилагането на този метод.

      Отговорности на административния директор

               20.

               Припомня, че административният директор на Агенцията се отчита пред органа по освобождаване от отговорност за изпълнението на приходите и разходите на бюджета и отговаря за създаването на организационна структура, както и на подходящи вътрешни системи и процедури за управление и контрол с цел окончателните отчети да не съдържат съществени неточности, и също така да се гарантира, че свързаните с отчетите операции са законосъобразни и редовни.

               21.

               Въпреки това признава забележката на Сметната палата, че административният директор не отговаря де факто за по-голямата част от решенията във връзка с текущото управление, които се вземат от колегиалния орган на Агенцията въз основа на съответните разпоредби от учредителното Решение 2002/187/ПВР; призовава Агенцията да разгледа и отстрани тази аномалия във възможно най-кратък срок; посочва, че ако продължават да съществуват неясноти, предвиденият нов регламент за Агенцията следва да отстрани този структурен недостатък.

               22.

               Отбелязва твърдението на Агенцията, че нейният колегиален орган няма средства да предефинира съответните роли и отговорности на административния директор и колегиалния орган, за да разреши проблема с дублирането на отговорности, но че са предприети мерки, за да се гарантира, че административният директор може да действа в съответствие със своите отговорности.

      Годишна работна програма (ГРП)

               23.

               Подчертава, че е важно да се свържат показателите на Агенцията с нейните цели, бюджет и годишна работна програма, за да се даде възможност на заинтересованите страни да направят оценка на резултатите от дейността на Агенцията; поради тази причина настоятелно призовава Агенцията да информира органа по освобождаване от отговорност за установените от нея ключови показатели и тяхната връзка с нейните цели, бюджет и годишна работна програма.

               24.

               Счита, че вътрешният процес на Агенцията в подкрепа на съставянето на нейната годишна работна програма оказва значително въздействие върху надеждността на информацията, която Агенцията предоставя на заинтересованите страни и на органа по освобождаване от отговорност; поради тази причина настоятелно призовава Агенцията да гарантира последователност на своето планиране, подходящи процедури и насоки и да представи достатъчно документация в подкрепа на годишната работна програма, за да се предостави информация за всички извършвани дейности и за средствата, планирани за всяка дейност.

               25.

               Изразява загриженост, че възлагането на отговорност за изготвянето и приемането на годишната работна програма не е уточнено в учредителното Решение 2002/187/ПВР; счита, че това може да доведе до объркване и липса на отговорност при изготвянето и приемането на годишната работна програма; следователно призовава Агенцията да коригира бързо този недостатък и да информира органа по освобождаване от отговорност за предприетите действия.

               26.

               Настоятелно призовава Агенцията да предприеме действия, за да гарантира, че правното основание за изпълнението на бюджета ѝ не се поставя под въпрос и че нейната годишна работна програма е пълна и съдържа цялата необходима информация (т.е. информация за всички дейности, извършвани от Агенцията, и средствата, планирани за всяка дейност).

               27.

               Също така призовава Агенцията да изготви многогодишен стратегически план в областта на ИТ за оперативните и помощните дейности.

      Вътрешен одит

               28.

               Отбелязва, че все още не са изпълнени 12 „много важни“ препоръки на службата за вътрешен одит, две от които са отчетени като изпълнени от Агенцията, и призовава службата за вътрешен одит да изясни действителното състояние на тяхното изпълнение.

               29.

               Отбелязва, че изпълнението на осем „много важни“ препоръки е забавено след датата, определена от Агенцията в първоначалния ѝ план за действие; отбелязва, че забавянето е над 12 месеца при шест от тези препоръки, които се отнасят за:

                           —

                           прегледа на съдържанието на регистъра на изключенията и корективните действия в тази връзка,

                           —

                           разработването на план за управление на човешките ресурси,

                           —

                           засилването на мониторинга на дейността в областта на човешките ресурси,

                           —

                           намаляването на броя на срочно наетите служители,

                           —

                           промяната на организацията на отдела за човешки ресурси,

                           —

                           въвеждането на интегриран ИТ инструмент за човешките ресурси.

               30.

               Настоятелно призовава Агенцията да изпълни по подходящ начин препоръките, отправени от службата за вътрешен одит, и да информира органа по освобождаване от отговорност за предприетите мерки в тази връзка.

               31.

               Обръща внимание на препоръките от предишните си доклади за освобождаване от отговорност във връзка с изпълнението на бюджета, включени в приложението към настоящата резолюция.

               32.

               По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 10 май 2012 г. (7) относно резултатите от дейността, финансовото управление и контрола на агенциите.

      (1)  ОВ C 366, 15.12.2011 г., стр. 140.

      (2)  ОВ L 248, 16.9.2002 г., стр. 1.

      (3)  ОВ L 63, 6.3.2002 г., стр. 1.

      (4)  ОВ L 357, 31.12.2002 г., стр. 72.

      (5)  ОВ L 250, 27.9.2011 г., стр. 215.

      (6)  ОВ L 64, 12.3.2010 г., стр. 1052.

      (7)  Приети текстове, P7_TA(2012)0164 (вж. стр. 388 от настоящия брой на Официален вестник).


title: Решение 2010/126/ОВППС на Съвета от 1 март 2010 година за изменение на Обща позиция 2009/138/ОВППС относно ограничителни мерки спрямо Сомалия

text:
               2.3.2010

               BG

               Официален вестник на Европейския съюз

               L 51/18

         РЕШЕНИЕ 2010/126/ОВППС НА СЪВЕТА
   от 1 март 2010 година
   за изменение на Обща позиция 2009/138/ОВППС относно ограничителни мерки спрямо Сомалия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 10 декември 2002 г. Съветът прие Обща позиция 2002/960/ОВППС относно ограничителни мерки срещу Сомалия (1), вследствие на Резолюции 733 (1992), 1356 (2001) и 1425 (2002) на Съвета за сигурност на Организацията на обединените нации (ССООН), свързани с налагане на оръжейно ембарго срещу Сомалия.

               (2)

               На 16 февруари 2009 г. Съветът прие Обща позиция 2009/138/ОВППС (2) за прилагане на Резолюция 1844 (2008) на ССООН, с която бяха въведени ограничителни мерки срещу тези, които се стремят да попречат или спрат един мирен политически процес, или тези, които заплашват със сила временните федерални институции на Сомалия или мисията на Африканския съюз в Сомалия (AMISOM), или извършват действия, подкопаващи стабилността в Сомалия или региона.

               (3)

               На 23 декември 2009 г. Съветът за сигурност на Организацията на обединените нации прие Резолюция 1907 (2009), с която всички държави се призовават да извършват проверки, в зависимост от националните си органи и законодателства и в съответствие с международното право, на всички товари към и от Сомалия на техните територии, включително на техните морски пристанища и летища, ако имат информация, която дава достатъчно основания да се смята, че товарът съдържа изделия, чиято доставка, продажба, трансфер или износ са забранени по силата на общото и пълно оръжейно ембарго спрямо Сомалия, наложено съгласно параграф 5 от Резолюция 733 (1992) на ССООН, засилено и изменено с последващи резолюции.

               (4)

               Обща позиция 2009/138/ОВППС следва да бъде съответно изменена.

               (5)

               Необходими са по-нататъшни действия от страна на Съюза за изпълнението на определени мерки,

         РЕШИ:
   Член 1
   Обща позиция 2009/138/ОВППС се изменя, както следва:
   Вмъква се следният член:

      „Член 3а
      1.   Държавите-членки извършват проверки, в зависимост от националните си органи и законодателства и в съответствие с международното право, на всички товари към и от Сомалия на техните територии, включително на техните морски пристанища и летища, ако имат информация, която дава достатъчно основания да се смята, че товарът съдържа изделия, чиято доставка, продажба, трансфер или износ са забранени по силата на член 3.
      2.   За въздухоплавателни средства и кораби, превозващи товари от и към Сомалия, се прилага изискването за предоставяне на допълнителна информация преди пристигането или заминаването за всички стоки, внесени или изнесени от дадена държава-членка.
      3.   При откриване на изделия, чиято доставка, продажба, трансфер или износ са забранени по силата на член 3, държавите-членки ги конфискуват и ги унищожават или направят употребата им невъзможна.“

   Член 2
   Настоящото решение влиза в сила от деня на неговото приемане.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 1 март 2010 година.

            За Съвета

            Председател

         D. LÓPEZ GARRIDO

      (1)  ОВ L 334, 11.12.2002 г., стр. 1.

      (2)  ОВ L 46, 17.2.2009 г., стр. 73.


title: 2014/784/ЕС: Решение на Съвета от 7 ноември 2014 година относно позицията, която да бъде приета от името на Европейския съюз в рамките на Съвместния комитет на ЕИП във връзка с изменението на Протокол 31 към Споразумението за ЕИП относно сътрудничеството в специфични области извън четирите свободи (бюджетни редове 02.03.01 и 12.02.01)

text:
               13.11.2014

               BG

               Официален вестник на Европейския съюз

               L 328/41

         РЕШЕНИЕ НА СЪВЕТА
   от 7 ноември 2014 година
   относно позицията, която да бъде приета от името на Европейския съюз в рамките на Съвместния комитет на ЕИП във връзка с изменението на Протокол 31 към Споразумението за ЕИП относно сътрудничеството в специфични области извън четирите свободи (бюджетни редове 02.03.01 и 12.02.01)

      (2014/784/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 114 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.

               (2)

               В съответствие с член 98 от Споразумението за ЕИП Съвместният комитет на ЕИП може да реши да измени, inter alia, Протокол 31 към Споразумението за ЕИП.

               (3)

               Протокол 31 към Споразумението за ЕИП съдържа разпоредби и условия относно сътрудничеството в специфични области извън четирите свободи.

               (4)

               Целесъобразно е да се продължи сътрудничеството на договарящите се страни по Споразумението за ЕИП по отношение на действията, финансирани от общия бюджет на Съюза в областите „Функциониране и развитие на вътрешния пазар, по-специално в областта на нотификацията, сертификацията и отрасловото сближаване“ и „Осъществяване и развитие на вътрешния пазар“.

               (5)

               Целесъобразно е в съответствие с член 1, параграф 8 от Протокол 32 към Споразумението за ЕИП сътрудничеството между страните да продължи след 31 декември 2013 г., независимо от това кога е прието решението на Съвместния комитет на ЕИП, приложено към настоящото решение, и дали изпълнението на евентуалните конституционни изисквания за това решение на Съвместния комитет на ЕИП е нотифицирано след 10 юли 2014 г.

               (6)

               Образувания, установени в държавите от ЕАСТ, следва да имат право да участват в дейности, които започват да се изпълняват преди влизането в сила на решението на Съвместния комитет на ЕИП, приложено към настоящото решение. Разходите, извършени за такива дейности, които започват да се изпълняват след 1 януари 2014 г., могат да се считат за допустими при същите условия като за разходите, извършени от образувания, установени в държавите — членки на Съюза, при условие че решението на Съвместния комитет на ЕИП влезе в сила преди края на въпросната дейност.

               (7)

               Поради това Протокол 31 към Споразумението за ЕИП следва да бъде изменен, за да се даде възможност това разширено сътрудничество да продължи и след 31 декември 2013 г.

               (8)

               Позицията на Съюза в рамките на Съвместния комитет на ЕИП следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде приета от името на Европейския съюз в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП относно сътрудничеството в специфични области извън четирите свободи, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 7 ноември 2014 година.

            За Съвета

            Председател

         P. C. PADOAN

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …/2014
      от
      за изменение на Протокол 31 към Споразумението за ЕИП относно сътрудничеството в специфични области извън четирите свободи
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,
      като има предвид, че:

                  (1)

                  Целесъобразно е да се продължи сътрудничеството между договарящите се страни по Споразумението за ЕИП по отношение на дейностите на Съюза, финансирани от общия бюджет на Европейския съюз и свързани с изграждането, функционирането и развитието на вътрешния пазар.

                  (2)

                  Целесъобразно е това сътрудничество да продължи и след 31 декември 2013 г., независимо от това кога е прието настоящото решение и дали изпълнението на евентуалните конституционни изисквания за настоящото решение е нотифицирано след 10 юли 2014 г.

                  (3)

                  Образувания, установени в държавите от ЕАСТ, следва да имат право да участват в дейности, които започват да се изпълняват преди влизането в сила на настоящото решение. Разходите, извършени за такива дейности, които започват да се изпълняват след 1 януари 2014 г., могат да се считат за допустими при същите условия като за разходите, извършени от образувания, установени в държавите — членки на ЕС, при условие че настоящото решение влезе в сила преди края на въпросната дейност.

                  (4)

                  Поради това Протокол 31 към Споразумението за ЕИП следва да бъде изменен, за да се даде възможност на това разширено сътрудничество да продължи и след 31 декември 2013 г.,

            ПРИЕ НАСТОЯЩОТО РЕШЕНИЕ:
      Член 1
      Член 7 от Протокол 31 към Споразумението за ЕИП се изменя, както следва:

                  1.

                  След параграф 8 се вмъква следният параграф:
                  „9.   Считано от 1 януари 2014 г. държавите от ЕАСТ участват в дейностите на Съюза, свързани със следните бюджетни редове, вписани в общия бюджет на Европейския съюз за финансовата 2014 година:

                              —

                                 Бюджетен ред 02.03.01: „Функциониране и развитие на вътрешния пазар, по-специално в областта на нотификацията, сертифицирането и отрасловото сближаване“,

                              —

                                 Бюджетен ред 12.02.01: „Осъществяване и развитие на вътрешния пазар“.

                        Разходите, извършени за дейности, които започват да се изпълняват след 1 януари 2014 г., могат да се разглеждат като допустими, считано от започването на дейността по съответното споразумение или решение за отпускане на безвъзмездни средства, при условие че Решение на Съвместния комитет на ЕИП № …/2014 от … г. влиза в сила преди края на дейността.“

                  2.

                  Думите „параграфи 5, 6, 7 и 8“ в параграфи 3 и 4 се заменят с думите „параграфи 5—9“.

            Член 2
      Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП (1).
      Прилага се от 1 януари 2014 г.
      Член 3
      Настоящото решение се публикува в раздела за ЕИП и в притурката за ЕИП на Официален вестник на Европейския съюз.

         Съставено в Брюксел на

               За Съвместния комитет на ЕИП

               Председател

               Секретари

               на Съвместния комитет на ЕИП

         (1)  [Без отбелязани конституционни изисквания.] [С отбелязани конституционни изисквания.]


title: 2008/835/ОВППС: Решение ПМЕС/1/2008 на Комитета по политика и сигурност от 24 октомври 2008 година за назначаване на ръководител на мисията/полицейски комисар на Полицейската мисия на Европейския съюз (ПМЕС) в Босна и Херцеговина

text:
               7.11.2008

               BG

               Официален вестник на Европейския съюз

               L 298/30

      РЕШЕНИЕ ПМЕС/1/2008 НА КОМИТЕТА ПО ПОЛИТИКА И СИГУРНОСТ

   от 24 октомври 2008 година
   за назначаване на ръководител на мисията/полицейски комисар на Полицейската мисия на Европейския съюз (ПМЕС) в Босна и Херцеговина
   (2008/835/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 25, трета алинея от него,
   като взе предвид Съвместно действие 2007/749/ОВППС от 19 ноември 2007 г. относно Полицейската мисия на Европейския съюз (ПМЕС) в Босна и Херцеговина (БиХ) (1), и по-специално член 10, параграф 1 от него,
   като има предвид, че:

               (1)

               Съгласно член 10, параграф 1 от Съвместно действие 2007/749/ОВППС, Комитетът по политика и сигурност (КПС) е упълномощен, в съответствие с член 25 от Договора, да взема необходимите решения включително решението за назначаване на ръководител на мисията/полицейски комисар.

               (2)

               Генералният секретар/върховен представител предложи на КПС г-н Stefan FELLER да бъде назначен за ръководител на мисията ПМЕС,

         ПРИЕ НАСТОЯЩОТО РЕШЕНИЕ:
   Член 1
   Г-н Stefan FELLER се назначава за ръководител на мисията/полицейски комисар на Полицейската мисия на Европейския съюз (ПМЕС) в Босна и Херцеговина от 1 ноември 2008 г.
   Член 2
   Настоящото решение поражда действие от датата на неговото приемане.
   Прилага се до 31 декември 2009 г.

      Съставено в Брюксел на 24 октомври 2008 година.

            За Комитета по политика и сигурност

            Председател

         C. ROGER

      (1)  ОВ L 303, 21.11.2007 г., стр. 40.